OpenLLM-France/wikimedia huggingface dataset:
# Narcís Oliveras i Guillamet

Narcís Oliveras i Guillamet (Tortellà, 20 de maig del 1901 – Sant Joan de les Abadesses, 1980) va ser músic i compositor, conegut especialment per la sardana El canari canta, del 1950.

## Biografia

Narcís Oliveras, conegut també per Siset, entrà en el món de la música als deu anys com a instrumentista de la cobla tortellanenca Asprit, per passar al cap d'un temps a l'altra cobla de la població, La Principal de Tortellà; En aquesta formació aprengué violí i harmonia de la mà del mestre Saderra. Després d'intervenir en la fundació de l'orquestrina de Jazz New York (1928) es traslladà a Barcelona, on completà la seva formació musical. L'any 1930 acceptà de dirigir l'Escola de música de Sant Joan de les Abadesses, i al mateix any creà a la vila l'orquestra SantJoanina, que compaginava la interpretació de ball lleuger amb la de sardanes. Quatre anys més tard, el 1934, fundà la cobla La Principal de Sant Joan de les Abadesses.
Acabada la guerra civil s'incorporà a la cobla local Els Serratins (1939), per posteriorment refundar la Principal de Sant Joan amb els seus fills com a músics -entre d'altres-. En els anys 50 intentà de tornar a alçar l'escola de música de Sant Joan de les Abadesses; fou endebades, i en aquesta bugada s'hi perdé el llençol de la cobla La Principal, que es dissolgué. Narcís Oliveras s'incorporà a La Nova Ripollesa, on tocà fins a jubilar-se.
Com a compositor fou responsables de més d'un centenar de sardanes, incloent-ne d'obligades i revesses.
Els seus fills Mateu i Ramon Oliveras i Blanch van ser també músics i compositors.

## Obres

Juntament amb Ramon Serrat, és l'autor de les Serenates que es toquen tradicionalment per la Festa Major de Sant Joan de les Abadesses.

### Sardanes

* A la meva Ignasieta
* Al "tantu", Ramírez, obligada de fiscorn
* Amic Jaume Soler (1972)
* La Baldirona (1938)
* El Barrabam del Toll (1949)
* El barri d'en Pere Planas
* Camprodon a la vista (1929)
* El canari canta (1950), obligada de flabiol
* El canari encara canta, obligada de flabiol
* El cant del sabater (1948)
* El clot de can Liu (1928)
* El doctor Granja
* En Maraldes de camí
* Esperança de Surinyach
* La Folklòrica Barcelona
* Les fonts del Llobregat (1962)
* Les germanes Roca (1962)
* El Janot i la Bonica (nom dels dos protagonistes del poema La vaca cega de Joan Maragall)
* La Neus Descamps
* Nit de Nadal
* Noces d'or
* La nostra Festa Major
* La Palomera (1940)
* Pastors a Betlem (1956). Hom l'ha atribuït també al seu fill Ramon
* La pinta-mones (1926)
* Pla d'Estràngul (1954)
* El Pla del Roser
* Preparant la collita (1948)
* El Puig del Bassegoda (1931)
* Record pòstum (1949)
* Refila noi (1967)
* La Remei de ca la Cana (1978)
* La Serra del Cadell (1944)
* La Teresa Massós
* Els tres nets
* La verbena del Pla (1941)
* Algunes sardanes revesses: L'embolica-troques (1957), Escalant el Taga, No reclamis

## Referències

* ↑ «Sardanes».
# NGC 6027c

NGC 6027c és una galàxia espiral barrada que és part del Sextet de Seyfert, un grup compacte de galàxies, el qual és localitzat a la constel·lació del Serpent.

## Referències

* ↑ «A photometric catalog of compact groups of galaxies». The Astrophysical Journal Supplement Series, 1989, pàg. 687–698. DOI: 10.1086/191354.
* ↑ Theodoros Bitsakis «A mid-IR study of Hickson compact groups. II. Multiwavelength analysis of the complete GALEX-Spitzer sample» (en anglès). Astronomy and Astrophysics, 01-09-2011, pàg. 142–142. DOI: 10.1051/0004-6361/201117355.
* 1 2 3 4 Satya Gontcho A Gontcho «The eleventh and twelfth data releases of the Sloan Digital Sky Survey: final data from SDSS-III». The Astrophysical Journal Supplement Series, 1, 27-07-2015, pàg. 12. DOI: 10.1088/0067-0049/219/1/12.

## Enllaços externs

* HubbleSite NewsCenter: Fotografies i descripció
# Puig dels Agrellons

El Puig dels Agrellons és una muntanya de 1.934,7 metres d'altitud del límit entre les comunes de Censà, de la comarca del Conflent, i de Formiguera, de la del Capcir, totes dues a la Catalunya del Nord.
És a la zona sud-occidental del terme de Censà i a l'extrem sud-oriental del de Formiguera; és al sud del Puig de l'Orri.

## Referències

* ↑ El Puig dels Agrellons en els ortofotomapes de l'IGN
# NRF

NRF té els següents significats:
* Front Nacional de Redempció (del seu nom en anglès National Redemption Front), aliança de grups de l'oposició de Darfur (Sudan)
* Força de reacció de l'OTAN (del seu nom en anglès NATO Response Force), força de reacció ràpida de l'OTAN
* Nouvelle Revue Française, revista literària de França
# Pujada de Mossèn Sabaté

La Pujada de Mossèn Sabaté és un tram de carrer de Torelló (Osona) protegit com a Bé Cultural d'Interès Local.

## Descripció

Es tracta d'un tram de la pujada de Mossèn Sabaté que arrenca de l'avinguda de la Generalitat i arriba a peu de l'estació de RENFE.
Es tracta d'un camí esglaonat en forma de passeig amb escales i replans. A la part alta a l'arribada a l'estació. El passeig té una barana baixa als costats feta amb còdols de riu. Els graons són de pedra artificial, el paviment dels replans també. Al llarg de la barana trobem fanals de ferro forjat i vidre damunt de columnes de pedra. A ambdós costats de l'escala hi ha vegetació.
Entre les edificacions emplaçades en aquest passeig destaquen els números 1 i 2. Són habitatges entre mitgeres, del la primera meitat del segle xx, de planta baixa i un o dos pisos i coberta a dues aigües. El material constructiu és el maó vist, tant pel que fa al parament com pel que fa als brancals, ampits i llindes. Anteriorment el parament estava recobert per arrebossat. Trobem balcons de poc voladís amb barana de ferro amb reganyols i algunes finestres dobles amb mainell o agulla central de maó, col·locat de cantell.

## Història

El camí del tren a la població de Torelló fou arranjat l'any 1912 i poc després es van començar a construir les primeres cases.
L'any 1946 l'arquitecte Joan Sánchez Graells va projectar aquestes escales per a salvar el desnivell del terreny i fer el camí més agradable.
L'arquitecte municipal Manuel Anglada Vilardebó va fer algunes esmenes al projecte inicial i Josep. M. Pericas dissenyà els fanals.
El conjunt no ha sofert modificacions importants al llarg del temps. Tot i que aquesta construcció comportà en el seu moment la canalització de l'aigua del torrent que neix als Graons de la Riba, així com alguns murs de contenció.

## Referències

* 1 2 3 4 5 6 7 «Pujada de Mossèn Sabaté». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 març 2019].

## Enllaços externs

* Pujada de Mossèn Sabaté Arxivat 2018-09-14 a Wayback Machine., fitxa del catàleg de l'Ajuntament
# Naves (Nord)

Naves és un municipi francès, situat a la regió dels Alts de França, al departament del Nord. L'any 2006 tenia 618 habitants. Limita amb els municipis d'Iwuy, Rieux-en-Cambrésis, Cagnoncles, Escaudœuvres i Thun-Saint-Martin.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 800 | 830 | 914 | 985 | 972 | 989 | 1.000 | 981 | 814 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 858 | 876 | 907 | 891 | 901 | 868 | 897 | 814 | 742 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 767 | 792 | 729 | 644 | 621 | 634 | 588 | 588 | 599 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 626 | 657 | 605 | 607 | 639 | 627 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Jean-Pierre Dhorme | |

## Referències

Viccionari
# Nazar (amulet)

Un Nazar, pedra del mal d'ull, «ull turc» (en turc: nazar boncuğu)és un amulet de fiinalitat apotropaica, que està destinat a protegir contra el mal d'ull.A Turquia, és omnipresent a les oficines i llars, en joieria, també per als bebès, als vehicles, portes, cavalls i fins i tot telèfons cel·lulars.
S'observa habitualment en forma d'una gota aplanada o com un adorn penjant, fet a mà de vidre de colors, i es fa servir com un collaret o un braçalet o un adjunt als turmells. Per regla general consta de cercles concèntrics o amb formes de gotes, -des de dins enfora: blau fosc –o negre–, blanc, blau clar i blau fosc –de tant en tant un cercle de vora groga-, i es refereix de vegades com «l'ull blau».
* Símbol a un avió turc.
* Nazar penjat al balcó d'una casa a Istanbul.
* Nazar a un restaurant de Turquia.
* Nazar a la porta dels nounats d'un hospital a Turquia.

## Altres usos

* La mateixa imatge va ser utilitzada com un símbol en la cua dels avions pertanyents a la companyia aèria privada turca Fly Air.
* S'utilitza al logotipus per a CryEngine 3, un motor de joc dissenyat per Crytek, una companyia de videojocs fundada per tres germans turcs.
* El Nazar va ser utilitzat al logotipus de la 2013 de la Copa del Món de futbol sub-20 de 2013.

## Referències

* 1 2 Lonely Planet Middle East.Lonely Planet; 6 edition, 2009, p. 559.

## Vegeu també

* Ull d'Horus
* Hamsa
# Nazar Najarian

Nazar Najarian (armeni: Նազար Նաջարյան; àrab: نزار نَجَاريَان, Nazār Najāriyān), també conegut com a Nazo, (Beirut, c. 24 de juliol de 1947 - Beirut, 4 d'agost de 2020) va ser un empresari i polític armeni-libanès, que va exercir de secretari general del partit polític del Líban Falanges Libaneses (Kataeb) des de l'11 de juny de 2018 fins a la seva mort el 4 d'agost de 2020.

## Trajectòria

Najarian va ser el més gran de cinc germans d'una família armènia. L'any 1975 es va involucrar en la política libanesa a l'inici de la Guerra civil libanesa.
El 1980, Baixir Gemayel li va encarregar la missió de «mobilitzar individus». També va realitzar diverses missions durant el mandat de Gemayel, i especialment durant la Guerra civil libanesa.
Va marxar a viure del Líban a Qatar fins al 2003, per després canviar de residència al Canadà, on es va allunyar completament de la política. Va ser conseller delegat de Tetran Holding Inc.
Najarian va morir el 4 d'agost de 2020 després de patir greus ferides al cap durant les explosions que es van produir al port de Beirut. Va patir un traumatisme cranioencefàlic i va sucumbir a les ferides. Va ser enterrat el 8 d'agost de 2020.

## Referències

* ↑ Middle East Insight (en anglès). vol. 3-4. International Insight, Inc., 1984 [Consulta: 5 agost 2020].
* 1 2 «نزار نجاريان "الذي يحبه الجميع" أميناً عاماً لحزب الكتائب» (en àrab). AlSawt.org, 11-06-2018. Arxivat de l'original el 5 d’agost 2020. [Consulta: 4 agost 2020].
* ↑ Kovac, Adam. «Montreal businessman among victims of Beirut explosion» (en anglès). CTVNews.ca. [Consulta: 20 agost 2020].
* ↑ Ménargues, Alain. أسرار حرب لبنان من انقلاب بشير الجميل إلى حرب المخيمات الفلسطينية (en àrab). Beirut: International Library, 2004, p. 417. ISBN 9782123469605.
* ↑ «Former Montrealer killed in deadly explosion in Beirut» (en anglès). CBC News, 04-08-2020. [Consulta: 4 agost 2020].
* ↑ «Live updates: Lebanese capital rocked by huge explosion» (en anglès). CNN.com, 04-08-2020. [Consulta: 4 agost 2020].
* ↑ Sly, Liz. «Scores dead and more than 3,000 injured as explosions rock Beirut, Health Ministry says» (en anglès). WashingtonPost.com. [Consulta: 5 agost 2020].
* ↑ «Lebanese Kataeb Party’s Secretary-General Nazar Najarian killed in Beirut blast» (en anglès). ARMRadio.am. [Consulta: 5 agost 2020].
* ↑ Hubbard, Ben; Abi-Habib, Maria. «Deadly Explosions Shatter Beirut, Lebanon» (en anglès). NYTimes.com, 04-08-2020. [Consulta: 5 agost 2020].
* ↑ «Secretary-general of Lebanese Kataeb Party Najarian dies in Beirut blast» (en anglès). News.am. [Consulta: 5 agost 2020].
* ↑ «تشييع نزار نجاريان واستقالة نواب الكتائب من المجلس (صور)» (en àrab), 08-08-2020. Arxivat de l'original el 8 d’agost 2020. [Consulta: 8 agost 2020].
# Quaranta-cinc

El quaranta-cinc (escrit 45, XLV o 四十五 segon el sistema de numeració usat) és un nombre natural que segueix el quaranta-quatre i precedeix el quaranta-sis. És un nombre triangular.
Ocurrències del 45:
* Els antics discs de 45 rpm
* Un joc de cartes
* El prefix per trucar a Dinamarca
* Els anys 45, 45 aC i 1945
* El nombre atòmic del Rodi
* El calibre d'algunes pistoles lleugeres
* Un nombre de la sort, ja que les seves xifres sumen 9
# Quantum praedecessores

Quantum praedecessores és una butlla del Papa Eugeni III promulgada l'1 de desembre de 1145 per convocar la Segona Croada, essent la primera butlla de la història sobre les croades.
La butlla es publicà com a resposta a la caiguda d'Edessa el desembre de 1144. Els pelegrins d'Orient portaren notícies d'aquesta catàstrofe al llarg de l'any 1145, i arribaren ambaixades des d'Antioquia, Jerusalem i Armènia a la cort papal a Viterbo. Hug, bisbe de Jabala, una de les diòcesis de Jerusalem, fou un dels que portaren la notícia.
El títol d'aquesta butlla prové de la primera frase: Quantum praedecessores nostri Romani pontifices pro liberatione Orientalis Ecclesiae laboraverunt, antiquorum relatione dicidimus, et in gestis eorum scriptum reperimus.
La butlla fou promulgada a Vetralla i fa un breu relat dels esdeveniments de la Primera Croada, lamentant la pèrdua de la ciutat d'Edessa, una de les ciutats cristianes més antigues. Està dirigida directament al rei Lluís VII de França i als seus súbdits, i promet la remissió de la pena temporal pels pecats ja perdonats a tots els qui recullin la creu, així com la protecció eclesiàstica a llurs famílies i possessions, així com Urbà II havia fet en convocar la Primera Croada. Segons la butlla, aquells qui completessin la croada o que morissin en l'intent rebrien la indulgència plenària, i això suposa la primera menció escrita de l'Església a aquesta concessió, que implica la completa remissió de la pena temporal del croat.
Lluís VII es trobava preparant la seva pròpia croada, independent de la convocada a través de la butlla papal. Sembla àdhuc que Lluís ignorà la butlla completament i és probable que les ambaixades vingudes d'Orient haguessin visitat el rei francès així com el Papa. En qualsevol cas, i després de consultar amb el predicador Bernat de Claravall, Lluís VII finalment acudí a buscar el beneplàcit papal, i la seva croada comptà amb tot el suport eclesiàstic. La butlla fou emesa de nou l'1 de març de 1146, i Bernat començà a predicar la Croada per tot França, i més endavant també a Alemanya, on convencé Conrad III perquè s'hi unís.
És interessant tenir en compte que, tot i que es tractà de la primera ocasió en què una butlla papal fa una crida a la croada, el papat com a institució estigué pràcticament absent de la resta de l'expedició. La Primera croada no comptà amb una butlla d'aquest tipus, sinó que el suport del papat sorgí arran del Concili de Clarmont de 1095. Tanmateix, s'estengué ràpidament gràcies als predicadors, i Urbà II fou considerat com el líder de la croada a través dels seus legats, com Ademar de Monteil. A mitjan segle xii, el poder papal havia disminuït, i la pròpia Roma es trobava sota el control de la Comuna de Roma. Tot i que hi hagué legats papals acompanyant la Croada, l'expedició estigué sota el control de Lluís VII i de Conrad III, i no pas de líders religiosos.
La Croada fou pràcticament destruïda en la seva marxa per Anatòlia. Lluís i Conrad s'uniren més tard a l'exèrcit de Jerusalem en el fracassat setge de Damasc de 1148.
# Płaszów

Płaszów va ser un camp de concentració en el suburbi sud-est de Cracòvia, fundat per l'Alemanya nazi poc després de la invasió de Polònia i la creació del Govern General, durant l'ocupació alemanya de Polònia. La construcció del camp, originàriament pensat com a camp de treball, va començar l'estiu de 1940. El 1941 el camp es va ampliar i, posteriorment, va esdevenir un camp de concentració, amb deportacions de jueus del guetto de Cracòvia a partir del 28 d'octubre de 1942. Al comandament del camp estava Amon Göth, un comandant de les SS de Viena conegut per ser particularment sàdic en el tractament dels presoners. El 13 de març de 1943, Göth personalment va supervisar la liquidació del guetto de Cracòvia, forçant els habitants jueus del guetto a treballar en el camp; els que no eren capaços de treballar van ser executats.
El camp era un camp de treball esclau, que fornia força de treball per algunes fàbriques d'armament i per a una pedrera. La ràtio de defuncions al camp era molt alta. Molts presoners, incloent nens i dones, van morir de tifus. El gener de 1945, en apropar-se les tropes russes, el camp va ser clausurat i els presoners que quedaven traslladats a Auschwitz. La majoria dels que van sobreviure al trasllat van ser morts en arribar. Els edificis i fosses van ser completament desmantellats pels nazis, deixant només un camp buit. Els cadàvers van ser exhumats i cremats allà mateix. L'Exèrcit Roig va alliberar el camp el dia 20 de gener de 1945.
Actualment, l'àrea que ocupava el camp és un conjunt de camps i turons boscosos amb un gran memorial senyalant el lloc on havia estat l'entrada. El camp és recordat al film La llista de Schindler sobre la vida d'Oskar Schindler.
Un fet curiós d'aquest camp, és que va tenir un grup de presoners (russos o ucraïnesos) fent treballs matemàtics pel Govern Nazi, sota la supervisió de K. Walter, director de l'observatori astronòmic de Cracòvia, nomenat pel govern d'ocupació. Aquest grup, va ser traslladat al camp de Ravensbrück el juliol de 1944 i, possiblement, es va incorporar a un institut de recerca matemàtica amb finalitats militars que es va crear al camp de Sachsenhausen i que va ser comandat pel matemàtic nazi Karl Heinz Boseck.

## Referències

* Daniel Patrick Brown, THE CAMP WOMEN - The Female Auxiliaries Who Assisted the SS in Running the Nazi Concentration Camp System Arxivat 2012-02-08 a Wayback Machine. p. 185.
* Sandford L. Segal. Mathematicians under the nazis. Princeton University Press. New Jersey, 2003. Pàgs: 321 i ss. ISBN 9780691-004518
* Plaszow a Foro Segunda Guerra Mundial
* Malvina Graf, I survived the Kraków Ghetto and Plaszow Camp. The facts about death march.
* Plaszow concentration Camp Arxivat 2012-03-23 a Wayback Machine. a www.krakow-poland.com
# Puntius endecanalis

Puntius endecanalis és una espècie de peix cipriniforme de la família dels ciprínids.

## Morfologia

Els mascles poden assolir els 4,8 cm de longitud total.

## Distribució geogràfica

Es troba a l'oest de Borneo.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, T. R. 1989. The freshwater fishes of western Borneo (Kalimantan Barat, Indonesia). Memoirs of the California Academy of Sciences Núm. 14: i-xii + 1-210.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nemacheilus huapingensis

Nemacheilus huapingensis és una espècie de peix de la família dels balitòrids i de l'ordre dels cipriniformes que es troba a la Xina.

## Referències

* ↑ Bleeker P. 1863. Sur les genres de la famille des Cobitioïdes. Versl. Akad. Amsterdam v. 15. 32-44.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, Y.-F. & Wu, C.-Z. 1992. The fishes of the Qinghai-Xizang Plateau. Sichuan Publishing House of Science & Technology, Chengdu. The fishes of the Qinghai-Xizang Plateau.: 1-599.
# Nemacheilus dunckeri

Nemacheilus dunckeri és una espècie de peix de la família dels balitòrids i de l'ordre dels cipriniformes.

## Referències

* ↑ Bleeker P. 1863. Sur les genres de la famille des Cobitioïdes. Versl. Akad. Amsterdam v. 15. 32-44.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
# Queratoacantoma

El queratoacantoma és un tumor comú de grau baix (poc probable metàstasi o invasió) de la pell, que es creu que s'origina al coll del fol·licle pilós. Molts patòlegs consideren que és una forma de carcinoma de cèl·lules escatoses. El patòleg sovint les etiquetes queratoacantoma com "carcinoma ben diferenciat de cèl·lules escatoses, variant de queratoacantoma", a causa del fet que al voltant del 6% dels queratoacantomes es manifesten com a carcinoma de cèl·lules escatoses, quan no es tracten. El queratoacantoma es troba comunament en la pell exposada al sol, i sovint es veu a la cara, els avantbraços i les mans. La característica definitòria de queratoacantoma és la seva forma de cúpula, simètrica, envoltada per una paret llisa de la pell inflamada, i cobert amb escates de queratina. Sempre creix ràpidament, aconseguint un gran grandària en qüestió de dies o setmanes, i si no rep tractament es necrosa (mor, per isquèmia), i cura amb cicatriu.
Mentre que alguns patòlegs classifiquen el queratoacantoma com un tumor diferenciat i no maligne, hi han suficient dades clíniques i histològiques per fer pensar que pot progressar a càncer invasiu de cèl·lules escatoses, per tant, és necessari el tractament ràpid i decidit. En realitat, les característiques que defineixen un queratoacantoma no es poden trobar quan només un petit fragment d'un gran queratoacantoma se sotmet a la revisió patològica. Si sols es presenten les restes de queratina, no es pot fer el diagnòstic. Si es realitza un nucli profund o una falca profunda perifèrics, es pot valorar com a carcinoma de cèl·lules escatoses. Només quan gairebé es presenta tot el tumor, es pot fer un veritable diagnòstic d'un queratoacantoma. Això complica encara més la distinció entre el diagnòstic clínic d'un queratoacantoma i el diagnòstic patològic d'un queratoacantoma vs càncer de cèl·lules escatoses.

## Referències

* ↑ Fisher, B.K., Elliot, G.B. Keratoacanthoma: Reflections on an Unusual Lesion. Can Med Assoc J. 1965 August 7; 93(6): 272–273.
* ↑ Kossard S; Tan KB; Choy C; Keratoacanthoma and infundibulocystic squamous cell carcinoma. Am J Dermatopathol. 2008; 30(2):127-34 (ISSN: 1533-0311)
* ↑ Weedon DD, et al. Squamous cell carcinoma arising in keratoacanthoma: a neglected phenomenon in the elderly. Am J Dermatopathol. 2010; 32(5):423-6
* ↑ Schwartz RA. The Keratoacanthoma: A Review. J Surg Oncol 1979; 12:305-17.
* ↑ Ko CJ, Keratoacanthoma: facts and controversies. Clin Dermatol. 2010; 28(3):254-61 (ISSN: 1879-1131)
* ↑ «Keratoacanthoma». Medscape [Consulta: 28 desembre 2015].